**Dodatok č.3 k Školskému poriadku**

**Základné podmienky ospravedlňovania detí materskej školy počas trvania mimoriadnej situácie, núdzového stavu alebo výnimočného stavu vyhláseného v súvislosti s ochorením COVID-19**

Ak sa dieťa nemôže zúčastniť na výchove a vzdelávaní, jeho zákonný zástupca alebo zástupca zariadenia (ďalej len „rodič“) je povinný oznámiť materskej škole bez zbytočného odkladu **príčinu jeho neprítomnosti.**

**Ak ide o dieťa, pre ktoré predprimárne vzdelávanie nie je povinné**:

**1. „Potvrdenie o zdravotnej spôsobilosti“** vystavené všeobecným lekárom pre deti a dorast

* Rodič predkladá  **iba pred prvým nástupom dieťaťa do materskej školy** ako **súčasť žiadosti o prijatie dieťaťa** do materskej školy.

**2. „Písomné vyhlásenie o bezpríznakovosti“** vystavené rodičom

* **Rodič predkladá** pri návrate dieťaťa do materskej školy v prípade, že jeho **neprítomnosť trvala tri a viac po sebe idúcich kalendárnych dní (vrátane víkendov a sviatkov), a to z akýchkoľvek dôvodov** (napr. ochorenie, trávi čas so starou mamou, ide na dovolenku s rodičmi a pod.) Písomné vyhlásenie o bezpríznakovosti vystavuje rodič vždy, v prípade potreby aj opakovane viackrát počas školského roka.

**3. „Potvrdenie od všeobecného lekára pre deti a dorast“**

* Rodič predkladá pri návrate dieťaťa do MŠ, **v prípade neprítomnosti dieťaťa v MŠ z dôvodu ochorenia**, a to len v tom prípade, **ak lekár po prezenčnom vyšetrení dieťaťa posúdi, že je potrebné „Potvrdenie od lekára“** **vystaviť z epidemiologických dôvodov** kvôli ochrane zdravia ostatných detí v kolektíve.
* Za zdravotný stav dieťaťa je plne zodpovedný výhradne jeho rodič.
* Vo **výnimočných a osobitne odôvodnených prípadoch škola môže vyžadovať „Potvrdenie od lekára“** ( napr. ak ide o dieťa, ktoré prejavuje príznaky ochorenia a rodič ho napriek upozorneniu pedagogického zamestnanca opakovane privádza do materskej školy)

V prípade detí, pre ktoré predprimárne vzdelávanie nie je povinné, ak má materská škola podozrenie zo zanedbania zdravotnej starostlivosti dieťaťa rodičom, má možnosť kontaktovať úrad práce, sociálnych vecí a rodiny.

**Ak ide o dieťa, pre ktoré je predprimárne vzdelávanie povinné**

**1. „Potvrdenie o zdravotnej spôsobilosti“** vystavené všeobecným lekárom pre deti a dorast

* Rodič predkladá **iba pred prvým nástupom do materskej školy** ako **súčasť žiadosti o prijatie dieťaťa** do materskej školy (pokiaľ rodič už takéto potvrdenie nepredkladal pri nástupe na nepovinné predprimárne vzdelávanie).

**2. „Písomné vyhlásenie o bezpríznakovosti“** vystavené rodičom

* Rodič predkladá pri návrate dieťaťa do materskej školy v prípade, že jeho **neprítomnosť trvala tri a viac po sebe idúcich kalendárnych dní (vrátane víkendov a sviatkov) z iných dôvodov ako ochorenia (možné len v nevyhnutnom prípade)**. Písomné vyhlásenie o bezpríznakovosti vystavuje rodič vždy, v prípade potreby aj opakovane viackrát počas školského roka.
* Pri návrate dieťaťa do materskej školy, v prípade že **neprítomnosť dieťaťa v materskej škole trvala od 3 do 7 po sebe idúcich vyučovacích dní (víkendy a sviatky sa nepočítajú) z dôvodu ochorenia, ktoré si nevyžadovalo osobné vyšetrenie u všeobecného lekára** pre deti a dorast. Písomné vyhlásenie o bezpríznakovosti môže v takomto prípade vystaviť rodič bez obmedzenia, aj opakovane viackrát počas školského roka.

**3. „Potvrdenie od lekára“** vystavené všeobecným lekárom pre deti a dorast

* Pri návrate dieťaťa do materskej školy v prípade, ak jeho **neprítomnosť trvala viac ako sedem po sebe idúcich vyučovacích dní (víkendy a sviatky sa nepočítajú) z dôvodu ochorenia, o priebehu ktorého mal všeobecný lekár pre deti a dorast vedomosť.** „Potvrdenia od lekára“ môže vystaviť lekár bez obmedzenia počtu počas školského roka.

**4. Ospravedlňovanie neprítomnosti detí plniacich povinné predprimárne vzdelávanie z iných dôvodov ako choroba.**

* Zákonný zástupca je **povinný písomne/ústne/telefonicky nahlásiť neprítomnosť dieťaťa vopred**.
* **Za objektívne dôvody neprítomnosti dieťaťa plniaceho povinné predprimárne vzdelávanie** považuje materská škola rodinnú dovolenku, chorobu iného člena domácnosti, náhle vycestovanie rodiny z pracovných či rodinných dôvodov.
* **Písomné ospravedlnenie** predkladá zákonný zástupca triednej učiteľke dieťaťa pred/počas/po návrate do materskej školy **najneskôr do troch pracovných dní,**
* Pri podozrení z nedbania o plnenie povinného predprimárneho vzdelávania triedna učiteľka dieťaťa oznámi túto skutočnosť riaditeľke materskej školy, ktorá osobným pohovorom so zápisom rieši neprítomnosť dieťaťa s jeho zákonným zástupcom.

# Dodatok bol vypracovaný v súlade s Usmernením MŠVVaŠ k ospravedlňovaniu neprítomnosti v materských školách počas pandémie ochorenia COVID-19 a rozhodnutím ministra školstva, vedy, výskumu a športu s účinnosťou od 18. októbra 2021.

# V Bratislave 18.10.2021 Vypracovala: Michaela Vrabková,

# zást. riad.. školy pre MŠ